ועדת הכספים, כנסת 25, פרוטוקול מספר 291, 2024-01-08 00:00

משה גפני: בוקר טוב, אני מתכבד לפתוח את הישיבה

משה גפני:  לפני שנמשיך סדר-היום, משפחות החטופים שנמצאות כאן – ניצה קורן גודל, אימא של טל שהם, בבקשה

ניצה קורן גולד: שלום, אני אימא של טל

ניצה קורן גולד:  שיש מבני משפחתי היו חטופים

ניצה קורן גולד:  שלושה נרצחו

ניצה קורן גולד:  בפעימות שעברנו החזירו את הנשים עם הילדים

ניצה קורן גולד:  שני הילדים שלי נווה בן 8 ויעל בת 3, חזרו

ניצה קורן גולד:  היום אני רוצה להשמיע את הקול של טל בני

ניצה קורן גולד:  אנחנו כבר 94 ושום דבר לא קורה

ניצה קורן גולד:  אין לנו מידע על משא ומתן

ניצה קורן גולד:  אנחנו לא נושמים

ניצה קורן גולד:  הנכדים שלי שחזרו וכלתי לא יכולים לשקם את החיים שלהם

ניצה קורן גולד:  הם צריכים את אבא שלהם

ניצה קורן גולד:  כל אחד מכם הוא בן, אבא, אח, אחות

ניצה קורן גולד:  המשפחות של החטופים לא נושמים

ניצה קורן גולד:  טל ועוד 135 חטופים נמצאים 94 ימים בשבי

ניצה קורן גולד:  נסו לתאר מה זה יום שנראה נצח בשבי

ניצה קורן גולד:  אני מבקשת מכל אחד ואחד מכם, לא לשכוח את החטופים

ניצה קורן גולד:  לנסות להגיע להסדר

ניצה קורן גולד:  אני לא פוליטיקאית

ניצה קורן גולד:  אני כרגע מתפקדת כאימא וסבתא

ניצה קורן גולד:  אני רוצה מכל אחד ואחד מכם, את העזרה כדי שהבנים שלנו, שהמשפחות שלנו יחזרו הביתה

ניצה קורן גולד:  ממש מבקשת - אל תשכחו

ניצה קורן גולד:  זה טל ועוד 135 חטופים

ניצה קורן גולד:  אנחנו לא נושמים

ניצה קורן גולד:  תודה

משה גפני: תודה רבה

משה גפני:  נופר בוכשטב

נופר בוכשטב: תודה

נופר בוכשטב:  אני אחות של יגב בוכשטב, אחי הגדול

נופר בוכשטב:  תודה שאתם מאפשרים לנו להגיע ולדבר

נופר בוכשטב:  הבוקר התעוררתי אחרי לילה בלי הרבה שינה, 94 ימים – מדברת בשמי ובשם גם שאר המשפחות – אנו לא כל כך ישנים, לא כל כך אוכלים, לא כל כך נושמים

נופר בוכשטב:  94 ימים של ייאוש מוחלט

נופר בוכשטב:  מדי פעם יש תקווה ונקודת אור

נופר בוכשטב:  אשתו של יגב רימון שוחררה בפעימות והייתה לנו איזו אנחת רווחה

נופר בוכשטב:  איתה שוחררו כל כך הרבה חטופות, חטופים, ילדים, סבתות, ואני מרגישה שאנו קצת כמו משפחה אחת גדולה בעל כורחנו

נופר בוכשטב:  כל אחד ששוחרר וחזר היה נקודת אור, אבל אנחנו כבר ביום ה-94 וחטופים כבר לא משתחררים

נופר בוכשטב:  הידיעות האחרונות שאנחנו שומעים זה לא על חטופים חיים אלא על חטופים שמצאו את הגופות שלהם

נופר בוכשטב:  חטופים שכבר לא יחזרו בחיים

נופר בוכשטב:  משפחות שכבר לא יצליחו להשתקם

נופר בוכשטב:  אותם כבר אי אפשר להציל אבל יש שם 136 חטופים, רובם עדיין בחיים והזמן שלהם אוזל

נופר בוכשטב:  אני כבר לא יודעת איך לומר במילים אחרות

נופר בוכשטב:  אין להם זמן לבזבז

נופר בוכשטב:  אני צריכה את אחי בבית, אימא שלי צריכה את הבן שלה

נופר בוכשטב:  כל כך הרבה משפחות אחרות צריכות את האהובים שלהם בבית, ואין לנו זמן

נופר בוכשטב:  אנו חייבים להיות יותר אקטיביים

נופר בוכשטב:  אנו חייבים לשים מתווה על השולחן ולהתחיל לפעול

נופר בוכשטב:  אין לנו זמן לבזבז

נופר בוכשטב:      אנו מתחילים להתכונן ליום ה-100, וזה מפחיד בטירוף, לחשוב ש-100 ימים נמצא שם

נופר בוכשטב:  אני לא יודעת מה קורה איתו, אם קר לו, אם הוא רעב, אם אכל משהו היום

נופר בוכשטב:  זה מחשבות – זה בלתי נסבל

נופר בוכשטב:  המשפחות לא יודעות מה לעשות

נופר בוכשטב:  לא יודעות אם לצעוק, להיות בשקט, אם לדבר, לא לדבר

נופר בוכשטב:  אנו יוצאים ביום רביעי הקרוב לצעדה מקיבוץ נירים שזה הבית שלי, ששם אני רואה את העתיד שלי אבל כל עוד יגב לא יחזור, לא יודעת איך אצליח לחזור לשם בעצמי

נופר בוכשטב:  אנחנו מזמינים אתכם להצטרף אלינו לצעדה

נופר בוכשטב:  צועדים 100 ק"מ לקראת יום ה-100 מהעוטף עד כיכר החטופים בתל אביב, שם נגיע לעצרת של 24 שעות

נופר בוכשטב:  אנו קוראים גם לכם בכנסת ולציבור להגיע, לתמוך במשפחות

נופר בוכשטב:  לי מה שעוזר בתקופה הזאת, לראות כמה עם ישראל נרתם למען החיילים, למען המשפחות, למען הציבור, כל אחד במה שיכול אם זה באפיית עוגות, בתפילה המונית

נופר בוכשטב:  בכל מה שאפשר

נופר בוכשטב:  כל כך חשוב

נופר בוכשטב:  אני גם רוצה להודות ולבקש – אל תשכחו אותנו, אל תשכחו אותם

נופר בוכשטב:  תמשיכו לדבר ולעשות

נופר בוכשטב:  תודה

משה גפני: תודה רבה

ניצה קורן גולד: אני רוצה להוסיף שחשוב לנו שהחטופים יחזרו בריאים ושלמים - ולא בארונות

משה גפני: בבקשה

עמנואל עבדי: שלום, אני עמנואל, וזה דוד שלי חנניה יבלונקה

עמנואל עבדי:  הוא היה בפסטיבל נובה ומשך 90 ימים היה בגדר נעדר

עמנואל עבדי:  90 ימים שלא ידענו איפה הוא ומה קורה איתו, ולפני כמה ימים שינו את הסטטוס לחטוף

עמנואל עבדי:  זה לא יכול להיות, מה שאנו עוברים

עמנואל עבדי:  לא יכול להיות שאימא שלי, אחות של חנן, לא עובדת מעל 90 יום

עמנואל עבדי:  היא ואבא שלי עוסקים בנדל"ן ומעל 90 יום הם לא עובדים

עמנואל עבדי:  העסק שלהם סגור ולא עובד

עמנואל עבדי:  איפה אתם? איפה המדינה? הם לא מקבלים מענקים, אף אחד לא עוזר להם

עמנואל עבדי:  אימא שלי כל יום עם סבא וסבתא שלי דואגת להם ושומרת עליהם ולא עוזבת אותם לדקה, ואבא שלי מתחילת המלחמה עובד עם הצבא, כל יום לחפש את דוד שלי

עמנואל עבדי:  יושבים ימים על ימים לראות סרטונים ולראות איפה הוא

עמנואל עבדי:  כי אמנם הסטטוס השתנה לחטוף אבל אנחנו לא באמת יודעים איפה הוא

עמנואל עבדי:  ואיפה המדינה פה עוזרת? בסוף העסק שלהם ייסגר

עמנואל עבדי:  זה פשוט בושה שהמדינה לוקחת מהם מיסים שנה אחר שנה ואת זה יודעים לעשות כמו שצריך

עמנואל עבדי:  אבל לתת מענקים ולעזור להם לא עושים

עמנואל עבדי:  אנחנו לא המשפחה היחידה

עמנואל עבדי:  עוד הרבה משפחות נמצאות במצב הזה שאף אחד לא עובד

עמנואל עבדי:  איפה אתם? איפה אתם עוזרים לנו בזה? פשוט בושה ככה

עמנואל עבדי:  תודה

משה גפני: תודה

משה גפני:  אנחנו כמובן מזדהים עם כל מה שאמרתם

משה גפני:  אתמול נפגשתי עם יחיאל יהוד, אבא של דולב וארבל

משה גפני:  ממש זלגו לי דמעו מהדיבורים האלה

משה גפני:  אני חושב שצריך לומר, לא לתת לעניין הזה לרדת מסדר-היום

משה גפני:  אני לא בעד לעשות עצרות וכל הדברים האלה אבל בעד שהעניין לא יירד מסדר-היום עד שכולם יחזרו בריאים ושלמים, וכל מי שיכול לתרום לכך - אנחנו פה כולם כל החברים פה בוועדה בכמה מפגשים שהיו לנו עם קרובי החטופים, כולנו בכל הזדמנות שתהיה, ומקווים שתהיה מהר, כולנו נרים יד בעד

משה גפני:  בכל תמורה ובכל מקרה

משה גפני:  אנו רוצים שיחזרו לשלום כולם

משה גפני:  המצווה הכי גדולה שיש זה פדיון שבויים ופיקוח נפש

משה גפני:  זה פיקוח נפש לחלוטין

משה גפני:  כי כל יום שעובר הסכנה גדולה

משה גפני:  על המצוות האלה אנו מחללים את יום הכיפורים, שבת, מחללים הכול כדי להציל חטופים

משה גפני:  ליבנו אתכם, אנו כל פעם מפנים את הזמן ואפילו אם יש נושאים חשובים – זה חשוב יותר

משה גפני:  אנו מתפללים כולם שזה יסתיים בטוב, במהרה ושיחזרו כולם הביתה לשלום

משה גפני:  תודה רבה לכם

משה גפני:  בבקשה

עדה גנזך: שלום, אני ד"ר עדה גנזך והגעתי גם במסגרת משפחות החטופים

עדה גנזך:  באתי להציף נושא שגם במסגרת מטה משפחות החטופים הוא חשוב אבל גם מעבר לזה - אנשים בעלי אזרחויות זרות שנפגעו או – יש עוד כמה חטופים בשבי

עדה גנזך:  יש משפחות שכולות, ויש עוד אנשים שנפגעו מהמלחמה

משה גפני: מי שנפגשתי איתו אתמול על דולב וארבל, יש להם גם אזרחות גרמנית

עדה גנזך: אני מדברת על אזרחים שיש להם רק אזרחות זרה – לא גם אזרחות זרה

עדה גנזך:  יש תאילנדים בשבי ונפאלי אחד

עדה גנזך:  אני מכירה יותר מקרוב את האזרחים הנפאלים, על החטוף, על המשפחות השכולות ועל הסטודנטים שפונו לנפאל

עדה גנזך:  הקולות שלהם רחוקים ולא נשמעים פה

עדה גנזך:  אני מכירה את נפאל מזה 42 שנה, הייתי מעורבת שם, עשיתי שם את עבודת המאסטר שלי, עבודת הדוקטורט שלי על תרבויות נפאל

עדה גנזך:  אני מעורבת שם הרבה שנים

עדה גנזך:  הייתה לי עמותה שעשינו כמה פרויקטים בנפאל

עדה גנזך:      לגבי עזרה מהמדינה, לגבי החטוף רציתי – חזרתי מנפאל לפני כמה ימים

עדה גנזך:  נפגשתי עם כל המשפחות

עדה גנזך:  משפחת החטוף מבקשת בכל לשון של בקשה-  אל תשכחו את הבחור שלנו בנפאל

עדה גנזך:  הוא עדיין חטוף שם

עדה גנזך:  לא מדברים עליו, לא מזכירים את שמו

עדה גנזך:  הוא חשוב

עדה גנזך:  יש לזכור שיש עוד אנשים בעלי אזרחות לא ישראלית, לא ישראליים

עדה גנזך:  אסור לשכוח שגם הם שם

עדה גנזך:  זה נושא אחד

עדה גנזך:      לגבי משפחות השכולות, דיברו איתי מאז הפגישה הראשונה של מטה החטופים, הצפתי את הנושא של המשפחות השכולות

עדה גנזך:  מאז עד היום הן משפחות ששרויות במצוקה כלכלית עצומה

עדה גנזך:  אין להם זמן

עדה גנזך:  כולם לקחו הלוואות כדי לשלוח את הילדים שלהם לבתי ספר ולאוניברסיטה

עדה גנזך:  כולם סטודנטים בוגרי אוניברסיטה

עדה גנזך:  הגיעו לפה כדי להחזיר הלוואות, שהם לקחו שם ב-16% ריבית שנתית

עדה גנזך:  הילדים האלה הגיעו פחות מחודש לפני 7

עדה גנזך: 10

עדה גנזך:  המשפחות עכשיו נאבקות כדי להחזיר את החובות שיש להם

עדה גנזך:  אין להם ממה

עדה גנזך:  הם עדיין לא קיבלו אגורה שחוקה מהמדינה

עדה גנזך:  הטפסים כולם אומרים לי שבטיפול, השגריר שם, ומשרד החוץ פה והשגריר בנפאל והיועצת המשפטית לממשלה גם שניסתה להירתם לנושא ולעזור – הכול תקוע בטופסולוגיה נוראית

עדה גנזך:  אנשים חלקם לא יודעים קרוא וכתוב, לא מצליחים להתגבר עליה

עדה גנזך:  נאמר לי לפני שבוע שהטפסים בשלב של סיום

עדה גנזך:  שלושה חודשים שהאנשים האלה נאבקים, מתמרנים בין לקחת הלוואה כדי להחזיר הלוואה אחרת ולשקוע יותר ויותר בחובות

עדה גנזך:  צריך לטפל בזה מייד

עדה גנזך:  דיברתי בזמנו על אפשרות של לתת להם מענק חירום

עדה גנזך:  חזרה אלי היועצת המשפטית לממשלה וביקשה עוד טפסים

עדה גנזך:  אני מתפלאת - את הארונות לא היה בעיה לשלוח למשפחות, ידעו לאן לשלוח את הארונות עם הגופות, אבל עם זה לא שלחו כספים למענק של קבורה ומצבה כפי שמגיע לכל משפחה

עדה גנזך:  המשפחות כמעט ויתרו על הטקסים שיש לפי הדת שלהם

עדה גנזך:  הייתי צרכה מכספי האישי לשלוח להם כספים כדי להתגבר על זה

עדה גנזך:  צריך לעזור להם

עדה גנזך:      בנוסף, יש עוד קבוצת אנשים שלא דיברו עליהם עדיין ואני רוצה להעלות את זה – הסטודנטים שפונו לישראל ב-11 בחודש בגלל המלחמה

עדה גנזך:  חלקם רוצים לחזור ארצה

עדה גנזך:  הם שואלים אותי אם יש להם אפשרות

עדה גנזך:  הם לקחו הלוואות פעם אחת כדי להגיע לארץ

עדה גנזך:  אני חושבת שיש לטפל בזה שיוכלו לחזור לארץ לתקופה של שנה או חמש שנים, תלוי ברצונם בלי שיצטרכו לשקוע עוד ועוד בהלוואות

עדה גנזך:  בנוסף, יש כאלה שלא רוצים לחזור לארץ, שנשארו שם וניזוקו, כי לקחו הלוואות, הגיעו לארץ ואין להם ממה לשלם את הכספים

עדה גנזך:  לא קיבלו את זה

עדה גנזך:  רובם מובטלים בנפאל, ומחפשים עבודה

עדה גנזך:  גם המשכורת שלהם לא תהיה גבוהה מספיק

עדה גנזך:  ייקח להם 15 עד 20 שנה להחזיר את ההלוואות האלה כי חשבו שזה לא יקרה כשיחזרו לארץ, אז מבינה שבמסגרת ועדת הכספים אפשר לטפל בנושאים האלה ולדאוג לאנשים האלה

עדה גנזך:  תודה

נאור שירי: אדוני היושב-ראש, אתה זוכר שלפני חודש וחצי ביקשת מהייעוץ המשפטי שיעזור להם בכל הנושא של הבירוקרטיה

עדה גנזך: זה נשאר עם ניירות וטפסים ולא קרה שום דבר

משה גפני: אפנה שוב

משה גפני:  בסדר

משה גפני:  אני עובר לסעיף הבא בסדר-היום: דיון מעקב אחר יישום מתווה הפיצויים בעקבות מצב הלחימה והיערכות הממשלה למתן פיצוי

משה גפני:       אני מבקש להקדים ולומר, אנחנו עשינו את המתווה של חודש אוקטובר

משה גפני:  הגיע לכאן מהממשלה עם 4

משה גפני: 5 מיליארד שקל והעלינו את זה לכ-17 מיליארד לחודשיים

משה גפני:  הכנסנו את כל הסקטורים שלא היו במתווה, כולם נכנסו והעברנו את זה פה אחד קואליציה ואופוזיציה

משה גפני:  קיוויתי כפי שנאמר לי, שיבוא המתווה על נובמבר ודצמבר

משה גפני:  נאמר לנו כבר זמן רב שהיום, מחר, ובינתיים זה עדיין זה לא הגיע

משה גפני:       כמובן הורדתי אתמול מסדר-היום גם על פי ההצעה שקיבלתי, את העניין של התקנות כדי לא להטעות את חברי הוועדה

משה גפני:  אין התקנות

נעמה לזימי: מה אומרים? למה?     

משה גפני: לא יודע

משה גפני:  אין לי מושג

משה גפני:  המציאות היא שעד רגע זה אין תקנות

משה גפני:  אני לא בורח מהעניין

משה גפני:  לא ברחתי בפעם הקודמת - לא בורח גם כעת

משה גפני:  אני עומד מול המציאות כפי שהיא

משה גפני:  אני ודאי לא צריך להחליט בין הוויכוחים שש בממשלה על המציאות הזו, שבה אנשים עדיין לא מקבלים את הפיצויים שהם צריכים לקבל שלכל הדעות הם צריכים לקבל, והוויכוח שאיני יודע מהו, שמתנהל בממשלה – אנו נקיים את הדיון היום כפי שהוא

משה גפני:      אגב, יש משמעות לדיון כאן בוועדה

משה גפני:  למשל, היה לנו דיון על אילת

משה גפני:  אילת היא שונה לחלוטין מאשר מקומות אחרים בארץ

משה גפני:  דרשנו, שיהיה פתרון לאילת, כי שם העיר מבוססת על תיירות

משה גפני:  אמרתי לחברים ודיבר איתי ראש העיר שבוע שעבר אחרי שנפגש עם שר האוצר

משה גפני:  הבעיה שם נפתרה

משה גפני:  אנחנו בכל מקרה מניחים הצעת חוק- - -     

נאור שירי: לא נפתרה אבל היא התחילה להיפתר כשאתה שמת את הפתרון

נאור שירי:  ואז לחצת, כי התחנה הזו היא לא תחנה

נאור שירי:  היא תחנה שיש לה יכולת להכווין את הכוחות במשק

נאור שירי:  אם אנחנו עכשיו לא מעבירים העברות תקציביות, אני אומר לך – וגם אמרתי בדיון הקודם – התקנות יתעכבו

נאור שירי:  אותו דבר היה עם אילת

נאור שירי:  אף אחד לא ספר את אילת עד ששמת את הצעת החוק

משה גפני: ביקשתי לשים את הצעת החוק

משה גפני:  כל תקלה שתהיה שיגידו שזה לא פותר את הבעיה - החוק קיים

משה גפני:  יש דברים שנעשים כאן בוועדה שעוזרים- -     

ולדימיר בליאק: הבעיה לא נפתרה

ולדימיר בליאק:  יש כוונה לכאורה לפתור אותה

משה גפני: נכון

נאור שירי: אנחנו ועדת ישיבת מעקב?     

משה גפני: אלי לנקרי התקשר אליי, ואמר שהוא שמח על הפתרון הזה

משה גפני:  אמר: חכה לראות האם זה כפי שאתה אומר רק הצעה לפתרון או פתרון

משה גפני:  הודה לחברי הוועדה

נאור שירי: מניסיונך אמרת לו: אל תפתח את השמפניות ואפילו לא את בקבוקי מי עדן

משה גפני: נכון

משה גפני:  לא אמרתי לו אבל התכוונתי

משה גפני:  אם זה לא יהיה פתרון – יש חוק

נאור שירי: זה מה שהזיז אותם

נאור שירי:  אותו דבר צריך לעשות עם התקנות

רון כץ: הרב גפני, כמו שלקחת על עצמך את אילת – אתה צריך להיות נציג המילואימניקים

רון כץ:  לא צוחק

רון כץ:  מה שקורה להם – בעלי העסקים המילואימניקים מסכנים

משה גפני: יבוא

רון כץ: בינתיים עד שהממשלה תבוא – אתה חייב לשים על השולחן

רון כץ:  אי אפשר להמשיך לתת להם

משה גפני: רציתי לשים בשבוע שעבר

משה גפני:  התקשרו אליי ואמרו: אנו מעבירים החלטת ממשלה

רון כץ: אבל לא עושים שם כלום

משה גפני: אני עוקב אחרי זה

ולדימיר בליאק: גם לא מבין למה לעשות מסיבת העיתונאים אם אין החלטת ממשלה

נאור שירי: למה לשלוח לי סמ"ס ממילואים על זה? זה מה שצריך לדבר על הסמ"ס שקיבלתי אתמול

נאור שירי:  חשבתי שקיבלתי מענק מהמילואים אבל זה היה שר האוצר

משה גפני: על כל פנים, אותו דבר לגבי אשקלון שהיום אישרנו את התקנות לגבי זה והאישור של ישוב ספר שהעברנו כאן

משה גפני:  העברנו את המתווה עצמו

משה גפני:  זה דבר שלא יירד מסדר-היום

משה גפני:  לא ייעלם

משה גפני:  אני מבקש שיעבירו לכאן את התקנות

ולדימיר בליאק: אבל איפה לא היינו צריכים  לצעוק, להיאבק שבוע אחרי שבוע? כספים קואליציוניים

נאור שירי: רצית שהכול יסתדר? אל תעביר כספים – עשר דקות, יגיע לפה שר האוצר בכבודו ובעצמו, כמו שוולדימיר ביקש, והיה חותם על הכול

נעמה לזימי: נאור, זה מביך כי כאילו אין לוועדה שום סמכות ויש לוועדה מלא סמכויות

נעמה לזימי:  פעם אחר פעם אנו אומרים לכם: ידינו כבולות

נעמה לזימי:  הן לא כבולות

נעמה לזימי:  אפשר לעזור לכם, לכולם

משה גפני: תודה

משה גפני:  אמיר, היו תלונות, שגם במה שאושר ומה שהוחלט עדיין יש עיכובים

משה גפני:  אנשים לא מקבלים את הכסף

משה גפני:  תוכל לסקור בפנינו את תמונת המצב, האם זה נכון?     

נאור שירי: יש פה נציגות של משרד הביטחון? כי יש ישובים שהיו זכאים לפינוי ב-5 ק"מ ולא נכנסו

משה גפני: תודה

משה גפני:  ביקשתי ממנו

נעמה לזימי: נאור, אתמול אתה ואני היינו באופקים וראינו עד כמה העיר הזו הופקרה מאז המלחמה

נעמה לזימי:  לא נכנסה לשום מתווה חוץ מחוק הגנה מפני פיטורין שהצלחתי להכניס

משה גפני: רק את הצלחת

נעמה לזימי: לא, כי בדקנו את הישובים שאינם

נעמה לזימי:  לא היה מי שידאג לכם

נעמה לזימי:  פעם אחר פעם נחסם פה דיון על אופקים

נעמה לזימי:  נאור ואני אתמול סיירנו שם

נעמה לזימי:  פשוט המדינה נעלמה במקום

נעמה לזימי:  אין מדינה באופקים

נאור שירי: רק דיברת - היועץ של שר האוצר הגיע

נעמה לזימי: אתה פוגע בהם פעם אחר פעם

נעמה לזימי:  הרי גם ככה לא יקרה משהו מהדיון

נעמה לזימי:  אתה יודע טוב כמוני

נאור שירי: איך שאמרנו כספים קואליציוניים - נכנס

משה גפני: דיבורי סרק

משה גפני:  אמיר, לגבי הנושא של תשלומים, וגם תסביר לוועדה למה התקנות לא הגיעו עדיין

רון כץ: וגם אם אפשר לגבי הקרן שאמרו בוועדה לפני שבועיים שתיפתח קרן ייעודית למילואימניקים, בעלי עסקים

מירב כהן: לגבי הסטטוס שנמצא לגבי החוק והתקנות שעודכנו, עד היום הוגשו לנו מעל 220,000 תביעות

מירב כהן:  שולם כ-4

מירב כהן: 8 מיליארד שקלים

רון כץ: כמה שולמו?     

מירב כהן: מתוך כ-230,000, כ-80% מהתיקים הסתיים הטיפול בהם, ביתרה שילמו את המקדמות שהחקיקה קבעה שאחרי 21 יום 60%

נאור שירי: כמה היה בפעם הקודמת?     

מירב כהן: בסוף יש כאן 220,000 תושבים – אמרתי גם בדיונים הקודמים

מירב כהן:  אנו מכירים בעיות שיש, אבל בסוף צריך להסתכל ברמת המקרו

מירב כהן:  כל אלה שמקבלים – ומקבלים תוך שלושה ימים – לא מתלוננים

רון כץ: טיפלתם בנושא הדו חודשי וחודשי?     

משה גפני: שאלות אחר כך

משה גפני:  נשמע את הסקירה כולה

מירב כהן: יש לנו 4

מירב כהן: 8 מיליארד ששילמנו, מתוך 220,000 תיקים

מירב כהן:  ב-99% מהתיקים שילמנו את המקדמות לפי החקיקה

מירב כהן:  היו כמה בעיות בפעם הקודמת והערתם לנו וטיפלנו תוך כדי התהליך

מירב כהן:  היום כ-20% מהתיקים נמצאים בתוכנית עבודה ואנו מנסים לצמצם את זה עוד - כל מיני בעיות במערכת וגם אותן אנו נתקן

מירב כהן:  בנזק הישיר יש לנו 30,000 תביעות, ושילמנו 700 מיליון שקלים ועדיין לא הסתיים

משה גפני: התלונות האלה כולנו מקבלים אותן, גם חברי הוועדה

מירב כהן: גם אני מקבל אותן

נאור שירי: אתה אומר 30,000 תלונות

מירב כהן: לא

מירב כהן:  30,000 תביעות בנזק הישיר

נאור שירי: מספר התלונות זה מספרית

נאור שירי:  ואז אתה נותן 700 מיליון אבל זה לא נותן אינדיקציה לגבי כמה

מירב כהן: בנזק הישיר, 70% מהתביעות טופלו, הסתיים הטיפול ושולם הכסף

מירב כהן:  30% בתהליכים, מתוך 30,000

מירב כהן:  בפגיעות ישירות זה תהליך שייקח עוד יותר משנה או שנתיים לצערי

מירב כהן:  4

מירב כהן: 5 מיליארד בנזק העקיף, 4

מירב כהן: 8 כולל מסלול אדום

נאור שירי: כמה היה בדיווח הקודם שלך הביצוע? 4

נאור שירי: 2, כלומר חצי מיליון?     

מירב כהן: בנזק העקיף במסלולים האדומים ששאלת, שילמנו 1

מירב כהן: 1 מיליארד רק במסלולים האדומים, ישובי ספר בצפון ובדרום, ישובים שפונו וזה רק מקדמות

מירב כהן:  אפילו לא תביעות מלאות עדיין

מירב כהן:  זה הצפי שיהיה שם, האירוע היותר גדול שיהיה בהמשך קדימה

מירב כהן:      לגבי התלונות, גם אני מקבל אותן ובודק אותן

ולדימיר בליאק: מה רוב התלונות?     

מירב כהן: רוב התלונות לא נכונות

מירב כהן:  ישבתי במוצאי שבת עד אמצע הלילה – יש בחור שהעביר לי רשימה

מירב כהן:  בדקתי לבד קרוב ל-170 תיקים כי רציתי לראות את התלונות, גם מילואימניקים, גם עצמאים קטנים, כ-70% תלונות לא מוצדקות

מירב כהן:  יתרת התלונות – שחררנו אותן

מירב כהן:  יש בעיות

מירב כהן:  לא הכול מושלם אצלנו

מירב כהן:  יש תקלות

מירב כהן:  זו עדיין מערכת שמטפלת ב-220,000 ועדיין יצרנו פה כפי שאמרתי פעם קודמת מספר חליפות, להכניס הרבה יותר ניזוקים פנימה אבל זה יצר בעיות לא רק בתפעול אצלנו

מירב כהן:  אנו מרגישים שהבעיות הרבה פעמים נובעות אצל בעלי העסקים שלא הבינו מה צריכים להגיש

מירב כהן:  אני מישוב ספר שיכול לקבל מחזורים או מסלול אדום והלכתי למסלול הוצאות מזכות ששם אתה נדרש ל-25% ירידה

מירב כהן:  ואז הירידה שלו רק 20%

מירב כהן:  אז אנו צריכים לתקן לו את התביעה ולפתוח לו

מירב כהן:  הבעיות האלה יהיו

מירב כהן:  בסוף מסתכלים במקרו – תפסנו יותר בעלי עסקם שייכנסו לפיצוי וזה מה שחשוב בסוף

מירב כהן:  אני רואה את זה כן כדבר טוב שנעשה

מירב כהן:  זה המצב כרגע מבחינת הנתונים

משה גפני: תודה

משה גפני:  מירי, אני חבר של יגאל גואטה

יגאל גואטה: לא, אני חבר שלך

משה גפני: אמרו לי שיש לו תוכנית

משה גפני:  אומרים לי, שהוא מביא כמה וכמה מקרים, שבהם אנשים שנפגעו באופקים ובמקומות אחרים, הם מרגישים כאילו המדינה זונחת אותם

משה גפני:  שני דברים: אל"ף, למה ההרגשה הזאת? הרי לפי מה שאומר אמיר דהן משלמים, לא עומדים מהצד

משה גפני:  עושים מה שצריך, ואנו יודעים פה בוועדה שעשינו מתווה שהיה צריך לפתור את הבעיות

משה גפני:  אל"ף, למה ההרגשה הזו? ובי"ת למה עד רגע זה – חודש שאנו מדברים על זה – אין המתווה על נובמבר דצמבר?     

נעמה לזימי: הוחרגו מכל מתוו

נעמה לזימי:  התחושה שלהם הולמת את היחס

נעמה לזימי:  אנחנו מנסים לעזור

נעמה לזימי:  חבל שאתה לא הכנסת- - -     

משה גפני: לא להפריע

משה גפני:  הבנו

נעמה לזימי: חבל שאתה לא הכנסת את אופקים לכל מתווה, הרב גפני

נעמה לזימי:  גם לא דאג להם וגם כועס כשהם מעלים את זה

מירי סביון: לעניין הפניות, כפי שאמיר ציין, רשות המיסים וקרן הפיצויים את המאמצים המרביים כדי לתת מענה ולענות לפניות ולשלם את הפיצויים גם בגין נזק ישיר וגם בגין נזק עקיף

מירי סביון:  כדי לשלם את הפיצויים האלה כמה שיותר מהר בצורה הנכונה והמהירה

מירי סביון:  ושוב, גייסנו הרבה מאוד עובדים מכל רשות המיסים גם כדי לענות לפניות, לטפל בתביעות ואנו עושים מאמצים כדי לטפל בתביעות האלה כמה שיותר מהר ולשלם את הכסף מה שיותר מהר

רון כץ: הייתי שם ודיברתי איתם

רון כץ:  לא כל האנשים שם יודעים איך להגיש את התביעות

רון כץ:  מישהו צריך לפנות אליהם ועל זה דיברנו גם בוועדה הקודמת

רון כץ:  עשיתם את זה? מישהו פיזית דיבר איתם, אמר: אנחנו רוצים לעזור לכם? אני מדבר על אופקים

מירי סביון: אופקים ספציפית אני לא בטוחה

רון כץ: אני בטוח שלא

מעיין זמיר: לא באתי בשביל זה אבל אני ניסיתי למלא את הטפסים שלהם ושש פעמים ניסיתי להיכנס עד שהבנתי איזה טופס

רון כץ: לא הגיעו לשם והם לא יודעים למלא

מירי סביון: בעיקר סביב הישובים בעוטף או מועצות אזוריות שפנו וביקשו – קיימנו וובינרים ודברים מהסוג הזה

מירי סביון:  גם עם אנשי המילואים יש לנו קשר עם הצבא כדי לסייע בהגשת התביעות

מירי סביון:  אם יש עיר מסוימת - אין בעיה שיצרו אתנו קשר ונמצא דרך לייחד מפגשים

משה גפני:  קבוצות? אופקים נניח שיש שם קבוצה במישור הגפן שלא יודעים למלא את הטפסים

מירי סביון: אנחנו צריכים לבדוק מי סוג האנשים שצריכים

רון כץ: למשל, השר משה ארבל שפתח את עמדת הדרכונים הגיע למפונים עם נציגי משרד הפנים

רון כץ:  עשו להם דרכונים ותעודות זהות במקום

רון כץ:  אתם יודעים לעשות את זה?     

מירי סביון: אסביר מה עשינו, וברגע שיהיה לנו איש קשר ויפנה אלינו – נמצא את הדרך לעשות

רון כץ: נחבר אליכם את ראש העיר

מירי סביון: אין בעיה

מירי סביון:  אנחנו נמצאים פה ולא בורחים

מירי סביון:  כשפנו אלינו מהמועצות האזוריות של הישובים שפונו ונפגעו בצורה קשה, קיימנו כמה וובינרים עם בעלי עסקים שרוצים לשאול אותנו שאלות בצורה בלתי אמצעית

מירי סביון:  גם הגענו לחלק מהמקומות, גם למלונות

מירי סביון:  אם יש צורך כזה, מוזמנים לפנות אלינו ברמת ראשי ערים

מירי סביון:  גם פנו אלינו מערים שונות מרכזי סיוע לתושבים, ולכל אחד מהמקומות האלה אנו תופרים את המענה

משה גפני: אני פניתי אליכם והתשובה הייתה חיובית, וטיפלתם, אבל אם פונה לא אני אלא אזרח במקום אחר?     

מירב כהן: אסביר משהו בנושא

מירב כהן:  אסור לנו מצד אחד, לעזור לו להגיש את התביעה אצלנו, ואנו נבדוק את התביעה

מירב כהן:  לכן אנו מנסים ליצור יועצים דרך משרד הכלכלה שיעזרו בכל המקומות האלה ויעזרו למלא את התביעות ויוכלו להגיש את התביעות כי אנו לא יכולים להיות אלה שמגישים ובודקים את התביעות האלה, לכן אנו מנסים לעשות שיתוף פעולה עם משרד הכלכלה כפי שעשינו באירועים האחרונים, וכפי שמירי אמרה, עשינו לא רק וובינרים – גם הגענו לראשי מועצות באזור הדרום, ופתחנו- -     

משה גפני: למה משרד הכלכלה?     

מירב כהן: כי לנו אסור לייעץ איך להגיש את התביעה וגם לבדוק לך את התביעה

מירב כהן:  אנו אותו גוף שעושה את זה

מירב כהן:  לכן אנו עושים את עם משרד הכלכלה

מירב כהן:  יש להם יחידת המעוף, אנו מנסים ליצור איתם קשר עבודה

מירב כהן:  עשינו זאת בעבר והם נתנו יועצים ללא תשלום

נאור שירי: זה ניגוד אינטרסים?     

מירי סביון: אסביר

מירי סביון:  התפקיד שלנו ומה שאנו עושים מאמצים מאוד גדולים זה להנגיש את המערכות שלנו ולתת בהסבר איך להגיש

מירי סביון:  כאשר עסק מגיש את התביעה עצמה, ודורש מאתנו את הפיצוי שמגיע לו וזה בסדר, אנו הגוף שצריך לשלם ובמקרים המתאימים גם לבדוק

מירי סביון:  לכן הנכון שהוא יגיש ואנו נבדוק

מירי סביון:  אנו לא יכולים ממש לסייע בהגשת התביעה ולומר מה רוצה לבקש

נאור שירי: אבל גם מעוף לא מסוגלים

נאור שירי:  אין להם כוח אדם לזה

נאור שירי:  גם היועצים של מעוף לא מוכשרים לקרוא את התבחינים אלה

נאור שירי:  הם לא רואי חשבון

מירב כהן: הם רואי חשבון, כלכלנים

נאור שירי: לא כולם

מירב כהן: הם מעסיקים קבוצה יותר גדולה

מירב כהן:  נכון שלא כולם

מירב כהן:  אנו יוצרים איתם שיח עבודה שוטף, נותן להם קשר ישיר אלינו כדי לתת להם עזרה ככל שניתן

מירב כהן:  עשינו זאת בעבר

משה גפני: לפני שתסבירו מדוע אין עדיין התקנות – בבקשה

מעיין זמיר: אגיב על מה שאמרו

יגאל גואטה: היא באה איתי מרחובות

יגאל גואטה:  היא דוגמה לעוסק פטור שיבינו מה היא עוברת

משה גפני: בבקשה

משה גפני:  זה שהיא באה איתך, זה מעלה

משה גפני:  נתתי לה גם בלי שבאה איתך

מעיין זמיר: באתי בשביל משהו אחר אבל אני רוצה לומר לרשות המיסים: אתם יודעים עלינו הכול

מעיין זמיר:  למה אנו האנשים הפשוטים צריכים להיכנס ולמלא את הדוחות שלהם, לא יכולים להכניס תעודת זהות, ואתם תעלו את הבקשה שאני צריכה למלא ולא תיתנו לי 7 אופציות? הייתי צריכה לעבור אופציה-אופציה, למלא את הדף הראשון – ורק אז לקבל הודעה: לא, את לא יכולה להגיש את הבקשה הזאת

מעיין זמיר:  יש לכם כל הפרטים עלינו

מעיין זמיר:  מה הבעיה לקחת תעודת זהות, הכנסתי אותה - להעלות את הבקשה שאני צריכה להגיש? 7 פעמים הגשתי בקשות, ולא הייתי זכאית להן עד שהגשתי את הבקשה שאני צריכה להגיש

מעיין זמיר:  לא באתי לפה בשביל זה אבל יש לכם מלא תקלות

מעיין זמיר:  אני לא צריכה להעלות את זה פה

מעיין זמיר:  אין לי בעיה אחרי זה לדבר איתך אחד על אחד ואומר לכם כמה באגים יש לכם במערכת

משה גפני: תודה

משה גפני:  בבקשה

רועי כהן: ביקשתי לבוא לפה מאחר שזו ישיבת מעקב

רועי כהן:  התרעתי על המצב שמעיין זמיר אמורה להציג פה, של אלפי עוסקים פטורים, שמצאתי עצמם לא יכולים לעבוד לא באוקטובר, לא בנובמבר, לא בדצמבר וכנראה גם לא בינואר ומדינת ישראל החליטה לתת להם מ-9,000 שקלים – 4,200 שקל

רועי כהן:  אני נלחמתי פה והוצאתם אותי עם מאבטחים מהדיון - ידעתי בדיוק מה יקרה, שאדם יצטרך על 4,200 שקלים לחיות ארבעה חודשים

רועי כהן:  מדובר באם יחדנית שיש לה ילד בן 3, נתנאל

רועי כהן:  גרה ברחובות

רועי כהן:  משלמת 4,200 שקל שכירות

רועי כהן:  קיבלה 4,200 שקל בסוף נובמבר שאמור להיות עד סוף ינואר מה שממנו תחיה

רועי כהן:  באתי כי זו ישיבת מעקב

רועי כהן:  מאחורי המספרים והאקסלים יש אנשים

רועי כהן:  מדוע אי אפשר היה לתת מה שרצית לעשות, אדוני היושב-ראש, לתת להם שכר מינימום ולבוא איתם חשבון בסוף התקופה? כדי שנגיע למצב שהילד שלה יודע אם יוכל לאכול ארוחת צהריים? למה צריך שיגיע לפה יגאל גואטה ויזעק את הזעקה של האנשים הפשוטים? הסתכלתי בלבן של העיניים של האנשים מרשות המיסים ואמרתי להם: הם רוצים רק לדווח אמת, לומר: הרווחתי 9,000 שקל, מגיע לי 7

רועי כהן: 5

רועי כהן:  זה הקריטריון שאתם נתתם

רועי כהן:  לא, אנחנו לא יכולים לבדוק

רועי כהן:  אני רוצה להסתכל בעיניים של השר סמוטריץ

רועי כהן:  שהוא ישתכר 4,200 שקל לארבעה חודשים, כפי שנתן לגברת הזאת

רועי כהן:  למה? למה? אני שואל למה פה, בבית המחוקקים

נעמה לזימי: אז אומרים שיש כסף לכולם

מעיין זמיר: אני צריכה ללכת להוציא את הילד מהגן, ובאתי במיוחד

מעיין זמיר:  פליז

מעיין זמיר:  תן לי לומר לכם משהו

מעיין זמיר:  אני פה רק עכשיו כי המלחמה הזו התחילה והיו חטופים ופצועים וחיילים שנהרגו, ואני וחבריי ישבנו בשקט, כי קיווינו שאולי הפעם אחרי הקורונה, המדינה שלנו תגן עלינו, האנשים הקטנים שמהיד לפה, מה שאנו מרוויחים באותו חודש זה מה שאנו משתמשים

מעיין זמיר:  שכירות, לגן, למה שצריך

מעיין זמיר:  באמת שקיוויתי

מעיין זמיר:  אבל לקח זמן כה קצר להבין, שאתם שוב הולכים לשכוח אותנו, ולהפיל אותנו בין הקרשים

מעיין זמיר:  אני מבינה

מעיין זמיר:  חברה שלי נהרגה ברעים, משפחת ביבס היא המשפחה של חברה הכי טובה שלי

מעיין זמיר:  נכון שיש דברים גרועים ומילואימניקים, אבל בסופו של דבר אני מחבקת את הילד שלי בלילה ולא יודעת מה יהיה עם הדירה שלנו וגומרת להורים שלי את הפנסיה ומנסה לשרוד

מעיין זמיר:  ולפני שבוע התקשרו מהבנק ואמרו: זהו

מעיין זמיר:  אין יותר לאן ללכת

מעיין זמיר:  אמרתם ערבויות מדינה

מעיין זמיר:  בשבוע הראשון של המלחמה פחדתי שתשאירו אותנו ככה

מעיין זמיר:  ישר פניתי לאחת החברות לבקש ערבות מדינה

מעיין זמיר:  כבר שלושה חודשים סוחבים אותי עם טפסים ובקשות וגם מבקשים ממני לשקר שאני הולכת להוציא כסף על העסק

מעיין זמיר:  מי יוציא כסף על העסק אם אין לי איך להחזיר? איך אחזיר את ההלוואה הזאת? אז לא הלוואות ולא דברים ולא שום דבר

מעיין זמיר:       אני רוצה לשואל את שר האוצר סמוטריץ, אני לא יכולה להסתכל עליו ולומר: מה חשב? שכר הממוצע במשק הוא בערך 12,000 שקל ושכר המינימום 5

מעיין זמיר: 5

מעיין זמיר:  איך שהוא חשב על המתווה הזה בעוסק פטור רגיל, איך הגיע לסכום של 4,200? האמת - קיבלתי מרשות המיסים את המקסימום שעוסק פטור יכול לקבל

מעיין זמיר:  אתם מקבלים כל חודש משכורת

מעיין זמיר:  הגשתי בקשה בסוף נובמבר, רק כשפתחו

מעיין זמיר:  קיבלתי בסוף נובמבר לקראת תחילת דצמבר את הכסף

מעיין זמיר:  הם אמרו רק ב-15

מעיין זמיר: 1 יפתחו את הבקשות

מעיין זמיר:  אחכה עוד שבועיים, אגיע לפברואר

מעיין זמיר:  אספר לכם חוויה קטנה, בקצרה

מעיין זמיר:  בגן שולחים בווטסאפ: מי עוד לא שילם על החוגים, מי עוד לא שילם על ההזנה של הילד?  וכל הגן כמעט שילם

מעיין זמיר:  אני מאלה שלא שילמו, מאלה שעוקצים, ומה אני אגיד? כי השר סמוטריץ עשה מתווה ואין לי כסף

מעיין זמיר:  אין לי

מעיין זמיר:  אז ההורים שלי שלושה חודשים משלמים את השכירות, אבל איך אמא שלי אמרה: אין, נגמר

מעיין זמיר:  אין להם בשבילם

מעיין זמיר:  אין

מעיין זמיר:      אני הלכתי והתנדבתי

מעיין זמיר:  לקחתי את הפקלאות שלי כי לא היה לי ממ"ד בבית והלכתי לעבוד במלונות

יגאל גואטה: בלהט הדברים היא שכחה לומר - היא עושה הצגות לילדים, הפעלות לימי הולדת

מעיין זמיר: עם כל זה שקשה לשמח הייתי עולה לבמה בהתנדבות ושרה ורוקדת - רק לעשות להם טוב

מעיין זמיר:  ניסיתי לפנות - איפה משרד התרבות? תנו לי 200, 300 שקל, על דבר כזה, שיהיה לי משהו לנסום, לשלם את הדלק

מעיין זמיר:  היחתי שם כמעט חודשיים, התנדבתי

מעיין זמיר:  כלום

מעיין זמיר:  קיבלתי 4,200 שקל בסוף נובמבר, וזהו

מעיין זמיר:  אני מ-100% הכנסה של 9,000 ₪ בחודש ירדתי לאפס שקלים בחשבון

מעיין זמיר:  אני מינוס 30,000 שקל וכמעט 200,000 שקל עוד מהקורונה מחובות שצריכה לשלם מערבות מדינה שלכם

מעיין זמיר:  אי אפשר לחיות ככה

מעיין זמיר:  אל תפקירו אותנו גם

משה גפני: תודה רבה

משה גפני:  ולדימיר, בבקשה

ולדימיר בליאק: תודה, אדוני היושב-ראש

ולדימיר בליאק:  אתם פונים לשר האוצר אבל הוא לא מגיע לוועדה

ולדימיר בליאק:  די מזלזל בה

משה גפני: זה לא רק שר האוצר

משה גפני:  הממשלה החליטה ואנחנו אישרנו

ולדימיר בליאק: אני מזכיר שהמתווה הראשוני ששר האוצר הביא היה 4

ולדימיר בליאק: 5 מיליארד שקל מתווה עלות

ולדימיר בליאק:  גם הקואליציה וגם האופוזיציה דחו

ולדימיר בליאק:  אני יושב פה במקום של מרכז הקואליציה - ואני לא מרכז הקואליציה אלא מרכז האופוזיציה

ולדימיר בליאק:  מרכז הקואליציה לא נמצא

ולדימיר בליאק:  אגב אין פה אף נציג של מפלגת השלטון בדיון הזה

ולדימיר בליאק:  זה כנראה פחות מעניין אותם

ולדימיר בליאק:  אבל אני תוהה, כל התקופה הזו עשינו מאמץ לא קטן גם מהאופוזיציה, להגדיל את המתווה

ולדימיר בליאק:  הגענו ל-17 מיליארד שקלים

ולדימיר בליאק:  התחושה הכללית שזה לא מספיק

מעיין זמיר: לא רוצה צדקה

מעיין זמיר:  אני רוצה לעבוד

מעיין זמיר:  אם משרד התרבות יגיד לי: קחי, לכי למפונים, ניתן לך כסף – אעשה את זה

קריאה: למה לא הוקמה ועדת חריגים עד עכשיו?     

ולדימיר בליאק: אני חושב עם עצמי, למה התחושה הזו? יכול להיות, כשאישרנו את המתווה ל-0

ולדימיר בליאק: 7 ו-7

ולדימיר בליאק: 40 וזה היה באמצע נובמבר, לאוקטובר ושאלנו, מתי נקבל את ההארכה לנובמבר, ואמרו לנו בתחילת דצמבר, שזה טכני

ולדימיר בליאק:  אנו לא יכולים לאשר עכשיו לנובמבר – נאשר בתחילת דצמבר

ולדימיר בליאק:  כך הבנו את זה

ולדימיר בליאק:  אנו עוד מעט באמצע ינואר ואין מתווה, ואני שומע שרוצים בכלל להאריך לנובמבר, ולדצמבר לבטל, כי כנראה אופקים חזרה לשגרה

ולדימיר בליאק:  אז יש לי חדשות לשר האוצר – אופקים לא חזרה לשגרה, והייתי שם לפני שבועיים או שבוע וחצי

ולדימיר בליאק:  באר שבע כנראה לא חזרה לשגרה, ועוד רשויות במרחק 7

ולדימיר בליאק: 40 לא חזרו לשגרה, וההתעקשות של משרד האוצר לאחד נובמבר דצמבר - וראיתי את המספר 0

ולדימיר בליאק: 61 באיחוד שזה גם לא מספיק כי אם אני לוקח את מסלול המחזורים ומשווה אותו למסלול הרגיל שזה כנראה 30% יותר, ואם לוקחים ממוצע זה לא צריך להיות 61 אלא לפחות 80%, 85%

ולדימיר בליאק:  אני מתריע מראש - זו העמדה שלי

ולדימיר בליאק:  צריך להיות לפחות 85%, ואני גם לא חושב שזה הזמן לבטל את זה לחודש דצמבר כי אנו בינואר היום

ולדימיר בליאק:  בדצמבר הייתה פה מלחמה ובעלי עסקים לא חזרו לשגרה בכל הארץ ואני מדבר איתם כל יום

ולדימיר בליאק:  היה פה מילואימניק מבאר שבע

ולדימיר בליאק:  ספרו לו כשהמקרר שלו ריק, שבדצמבר חזרה לשגרה

ולדימיר בליאק:  לא חזר לשגרה כי בדצמבר היה בסג'עיה, ובכה פה שאין לו כסף לסימילאק לילדה

ולדימיר בליאק:  אז הוא לא חזר לשגרה

ולדימיר בליאק:      אני חייב להזכיר עוד משהו

ולדימיר בליאק:  הייתי לפני כמה ימים בקיבוצי העוטף בגבולות, בצאלים, באורים, שהם גם לא נכנסו למסלול האדום ל-0

ולדימיר בליאק: 7 ואין להם שום שגרה

ולדימיר בליאק:  הם מפונים על חשבון המועצה, ולא מקבלים פיצויים מלאים

ולדימיר בליאק:  נכון שנמצאים במרחק 12, 14 ק"מ מהגבול אבל קריית החינוך שלהם במגן, זה 4 ק"מ וזה מטר מרעים והם לא חזרו לשגרה והם עדיין מפונים, ולא מקבלים שום מענה

ולדימיר בליאק:  לא רק פה בפיצויים אלא גם במענקי אכלוס, ולממשלה לא אכפת

ולדימיר בליאק:  אנו מדברים על זה שלושה חודשים ואף אחד לא מתייחס אליהם

ולדימיר בליאק:  באמת, לא רציתי לדבר על זה אבל איני יכול להיפטר מהתחושה שעם אורית סטרוק זה הלך הרבה יותר קל, ועם זהות יהודית ולכל מיני פרויקטים מופרכים וכל מיני מדורות שעלו 100 מיליון שקל זה הלך הרבה יותר קל

ולדימיר בליאק:  לא היו ויכוחים ולא ביטלו להם

ולדימיר בליאק:  ואני גם בטוח, שגם בתקציב 24' זה ילך הרבה יותר קל מאשר זה הולך עם בעלי עסקים

ולדימיר בליאק:  ושר האוצר שלא נמצא כאן, ואני עדיין מקווה שמתישהו יגיע לפה, יבין שהעצמאיים - והייתי עצמאי – 15 שנה, וטיפלתי בעשרות אלפי עצמאיים, שהם הלב הפועם של הכלכלה שלנו

ולדימיר בליאק:  רגע אחרי שנחזור אולי לשגרה אחרי המלחמה הם יהיו הכוח שיוביל אותנו להתאוששות

ולדימיר בליאק:  עכשיו אנחנו צריכים לעזור להם, והמטרה שלנו - לעזור להם עכשיו

ולדימיר בליאק:  בלי משחקים ובלי עיכובים של חודש וחצי

ולדימיר בליאק:  תודה רבה

משה גפני: תודה

משה גפני:  מירי, למה לא מגיע המתווה של נובמבר דצמבר?     

מירי סביון: המתווה יצא להערות ציבור וחזר

מירי סביון:  הוא פורסם להערות הציבור בשבוע שעבר

מירי סביון:  כרגע הוא אמור להגיע לוועדה

מירי סביון:  אני מבינה שכרגע זה מעוכב

משה גפני: אקדים ואומר - אני שמתי את זה בשבוע שעבר בסדר-היום

משה גפני:  אמרו לי שהיום מחר זה מגיע – ביום רביעי אמרו לי

משה גפני:  לא מדבר על מה שאמרו לי קודם

משה גפני:  אמרו לי: שים את זה בסדר-היום

משה גפני:  אמרתי שאשים

משה גפני:  שמתי יומיים, גם היום וגם מחר

משה גפני:  לפני שאני מביא לדיון את התקנות שלכם, אני צריך להפיץ את זה בין חברי הכנסת שילמדו את התקנות האלה

משה גפני:  למה אתם מתעכבים? הוויכוח הזה, שניהלנו גם בפעם הקודמת, שנקיים אותו

משה גפני:  זה לא בסדר המציאות הזו

משה גפני:  אני עומד בחזית, אתם במשרדים, אני פה מול הציבור וצריך לתת תשובות

משה גפני:  אמרנו על סמך מה שאמרתם – אתם כלומר הממשלה – שנובמבר דצמבר יבוא מייד, אז למה הוא לא מגיע? נתחיל את הדיון, נראה מה צריך לעשות, לשפר, כדי שאנשים יקבלו את זה בזמן

משה גפני:  אולי תשתפי אותנו למה זה לא מגיע, ואם יגיע היום כדי שנוכל להפיץ בין החברים לקראת הדיון מחר?     

ינון אזולאי: השאלה באיזו זה שעה יגיע היום

ינון אזולאי:  הציבור בחוץ חושב שזה תקוע בוועדת כספם

ינון אזולאי:  חשוב שיידעו שלוועדת כספים זה עדיין לא הגיע, כי אם היה מגיע, אותו יום זה היה פה והרב גפני היה מכנס את הוועדה

נאור שירי: הציבור לא חושב על ועדת כספים אלא על סדרי העדיפויות של ממשלת ישראל וזו הסוגיה

ינון אזולאי: דרשנו והבטיחו שזה יהיה בסוף השבוע, הרב גפני היה בקשר עם המשרד, עם השר

ינון אזולאי:  הבטיחו

ינון אזולאי:  לכן קיימנו דיון היום

רון כץ: אז תעצרו את כל ההעברות

נאור שירי: אין דיון, אין העברות

נאור שירי:  אבל שבוע שעבר היו העברות? אז העברתם חצי מיליארד שבוע קודם

ינון אזולאי: היה אפשר להתעלם והיום לא לעשות לא דיון מעקב ולא דיון והיינו ממשיכים

ינון אזולאי:  כולם היו צועקים

ינון אזולאי:  הרב גפני אומר: נעשה דיון היום שכולם יידעו שיש בעיות במתווה הקיים, שיידעו שהתקנות לא הגיעו

ינון אזולאי:  אולי זה יביא את הלחץ

רועי כהן: אין סיבה לחכות ל-15

רועי כהן: 1

רועי כהן:  בסמכותך להורות להם להביא את הכסף היום לדברים האלה

רועי כהן:  שיתחשבנו איתם בסוף השנה

ינון אזולאי: יש מקדמות שעדיין לא שולמו

ולדימיר בליאק: אמיר, עדיין קיים פער במקדמות, ב-21 יום?     

ינון אזולאי: הבטחתם שתצמצמו את הפער עד אפס

מירב כהן: המקדמות צומצמו ל-4,900 תיקים שאנו לא בטוחים שיש בהם מקדמות בכלל

ינון אזולאי: ומה במסלול חקלאות? הייתם צריכים להעביר מקדמות

מירב כהן: יצרנו בהנחיה ושילמנו מקדמות לנובמבר ודצמבר גם בצפון, גם בדרום, בנושא החקלאות- -      

ינון אזולאי: כי אנו מקבלים תלונות שיש בעיות עדיין

מירב כהן: זה עדיין מסלול אדום במקדמה וצריך לבדוק את הגידול שלו

מירב כהן:  ההרשאות המזכות שזה לא החקלאות – 4,900 תיקים

מירב כהן:  זה לא תשלום אוטומטי

מירב כהן:  4,900 בפער שאנו לא בטוחים שאמורים להיות משולמים ואנו עושים בדיקה לפני שאנו משחררים יותר מזה כדי להיות בטוחים

מירב כהן:  כל השאר שוחרר

משה גפני: הגברת הזאת תקבל מקדמה?     

מירב כהן: היא קיבלה על אוקטובר

מירב כהן:  צריכה להגיש בקשה ברגע שנפתח ב-15 בחודש

רועי כהן: אבל זה עוסק פטור

מירב כהן: עוסק פטור אין לנו נתונים לגביו

מעיין זמיר: יש לך משנה שעברה

מירב כהן: אין נתונים מה הייתה הירידה

מעיין זמיר: אפס

מעיין זמיר:  גם בקורונה הצהרנו

מירב כהן: היא צריכה להצהיר על זה

רועי כהן: היא תצהיר עכשיו

משה גפני: רועי, מספיק

משה גפני:  תודה רבה

משה גפני:  מה אנחנו עושים עם המקרים האלה?     

מירב כהן: המערכת אמורה להיפתח שבוע הבא

מירב כהן:  מנחי שגם בפעם הראשונה היא קיבלה את התשלום אחרי שלושה ימים

משה גפני: לא אביא את זה אם תביאו את זה ברגע האחרון לקראת 15

משה גפני: 1

משה גפני:  תטפלו בכל האנשים לבד, בלעדיי

מירב כהן: זה מה שהעברנו שבוע שעבר כאן לגבי הוצאות מזכות, נובמבר דצמבר

מירב כהן:  זה ייפתח ב-15 בחודש הזה

מירב כהן:  מניח שגם בפעם הקודמת שהגישה את התביעה, לא מכיר את התיק, אבל מניח שקיבלה את הכסף די מהר, תוך שלושה ימים

מעיין זמיר: שלושה שבועות

מירב כהן: הפעם אני חושב שייצבנו את המערכת

משה גפני: תגישי את התביעה ואני מבקש ברגע שאת מגישה, תעבירי אליי העתק

משה גפני:  אעקוב אחרי זה

נאור שירי: אבל זה לא עובד ככה

נאור שירי:  לא יכול להיות שכל פעם מישהו יבוא ותעזור לו

נאור שירי:  אל תעביר להם כספים, כפי שאמרתי לך גם בפעם הקודמת

נאור שירי:  ככה זה יעבוד

משה גפני: לא יכול להיות שתיתן אותה עצה פעמיים

נאור שירי: בא לפה המילואימניק ותוך ארבע דקות שר האוצר נפגש איתו בכניסה למליאה

נאור שירי:  נכון? אבל אם היו עוצרים את הכספים לסטרוק - לכולם היה פה פתרון

משה גפני: חמד עמאר, בבקשה

חמד עמאר: אדוני היושב-ראש, לא יכול להיות מצב שאנו יושבים פה כחברי כנסת ואתה כיושב-ראש ועדה, שיש לך כל כך הרבה סמכויות, והתקנות לא מגיעות ואנו לא יודעים למה לא

חמד עמאר:  עד כה לא קיבלנו תשובה ברורה, למה עד עכשיו התקנות לא הגיעו

חמד עמאר:  עוד מעט אנו באמצע ינואר, ודובר שבתחילת דצמבר יגיעו התקנות

חמד עמאר:  חודש וחצי מהתאריך שנתתם עדיין התקנות לא הגיעו

משה גפני: מירי תכף תענה

חמד עמאר: שתיים, נאמר פה שהוגשו 230,000 פניות כבר, ו-80% טיפלתם בהם

חמד עמאר:  לפי הצפי שלכם, כמה בקשות יהיו?     

מירב כהן: כ-300,000, 400,000 פניות

מירב כהן:  לא יודעים את גובה הירידה של העסקים

מירב כהן:  במדינת ישראל יש מעל 600,000 עוסקים

חמד עמאר: לפי הנתונים שלכם צריכים להגיע בין 300 ל-400

חמד עמאר:  אלה שאתם יודעים שצריכים להגיש ולא הגישו – פניתם? להקל על האנשים שיגיעו?     

מירב כהן: אין לנו דרך לדעת אם צריכים להגיש ולא הגישו

מירב כהן:  אנו לא יודעים את הסטטוס העסקי של כל אחד

מירב כהן:  רשות המיסים יצאה בכל מדיה תקשורתית, פרסום, על המענקים והפיצויים בכל מדיה אפשרית להנגיש לכל הקהל, אם זה בטלוויזיה, ברדיו, באינטרנט, בכל מקום הסברנו על המענקים שלנו

מירב כהן:  יש עדיין עסקים שאנו מניחים שלוקח להם יותר זמן להגיש

מירב כהן:  לכן נתנו שלושה חודשים להגיש את התביעות כאן בוועדה

משה גפני: הגב' סביון, למה אין התקנות? אמרו לי: היום, מחר, עוד שעה

משה גפני:  נערכנו לעניין

משה גפני:  למה עד רגע זה אין תקנות? ואם לא יגיע עכשיו תקנות, גם מחר לא אוכל להביא את זה

משה גפני:  זה בסדר-היום

משה גפני:  לא אחכה עד 15

משה גפני: 1

משה גפני:  לא אעמוד בחזית אם אתם אשמים

רון כץ: איפה זה תקוע? לא ענו לך פעמיים – אני עוזר לך

מירי סביון: ממה שאנו מבינים כרגע, מסדירים את הנושא של המקור התקציבי לתקנות

מירי סביון:  לאחר מכן- - -     

רון כץ: זה אומר שאין מקור תקציבי

ולדימיר בליאק: אבל אמרו שיש כסף לכולם

ולדימיר בליאק:  למשרד המורשת יש מקור, למסורת יש מקור, למשימות לאומיות יש מקור

נאור שירי: מה יש לומר על זה, יו"ר ועדת הכספים?     

משה גפני: תודה

משה גפני:  בבקשה

נאור שירי: מה תודה? צריך לבקש סליחה

ינון אזולאי: גם לגבי המילואימניקים, היה צריך להביא לפה מתווה שעדיין לא ראינו ונופלים בין הכיסאות

נאור שירי: אבל אתמול קיבלנו סמ"ס

ינון אזולאי: יכול להיות

ינון אזולאי:  לגבי מקור תקציבי, באמת זה הפתיע אותי

ינון אזולאי:  לא ידענו עד עכשיו, עבדנו בלי מקור תקציבי

ינון אזולאי:  המקור התקציבי שעובדים עליו זה לפי 0

ינון אזולאי: 61 או לפי 40 ק"מ שדיברו על נובמבר, ובדצמבר בלי כלום? כי אמר ולדימיר ואני מסכים איתו – 61 לא יהיה

ינון אזולאי:  גם לא אסכים עם זה, כי אז אנו פוגעים בעסקים של עד 40 כבר בנובמבר, לכן השאלה שלי, כשאתם מדברים על מקור תקציבי, שלא תצטרכו לחזור אחר כך, ותגידו: אנחנו צריכים למשוך את התקנות כי אין עדיין מקור תקציבי כי אנו מדברים על 61 ואתם רוצים יותר

ינון אזולאי:  המקור התקציבי על כמה מדבר?     

מירי סביון: אני מציעה, שאת השאלות שנוגעות לתקציבים תפנו- - -     

ינון אזולאי: אני מסכים איתך

ינון אזולאי:  אבל אם חסר מקור תקציבי, תגידי לי כמה זה

ינון אזולאי:  אני אלחם איתם

מירי סביון: כאשר מתקצבים חקיקה, התקצוב הוא בהתאם לנוסח שכרגע מונח

ינון אזולאי: שיידעו, כדי שלא יעכבו את זה אחר כך - אם אתם אמורים להביא את זה עוד שעה או שעתיים או עוד חצי שעה - שיעכבו את זה עוד חצי שעה ויביאו ל-100 אחוז לחודשיים

ינון אזולאי:  מקסימום נחזיר לכם עודף

משה גפני: תודה

משה גפני:  יגאל גואטה, בבקשה

יגאל גואטה: תודה רבה, אדוני היושב-ראש, על הזימון ועל זכות הדיבור

יגאל גואטה:  אשתדל לדבר בקצרה

יגאל גואטה:  אנו מסתובבים בדרכים כמה שאפשר ופוגשים אנשים כמו מעיין

יגאל גואטה:  אני רוצה לדבר על העסקים שמוגדרים עוסק פטור

יגאל גואטה:  כולנו  מבינים שעוסק פטור, זה כ-9,000, 10,000 ₪ בחודש, לפי ההגדלה שעשו ב-24' אבל מדובר באנשים באמת שחיים מהיד לפה

יגאל גואטה:  אין לי שום טענות על זה, שאין תקנות כי מסדירים, כי מטפלים, מכינים, כי עובדים על זה, כי מכינים תקציב – הכול בסדר אבל בסוף יש פתגם שאומר: עד שהשבע יהיה רעב, הרעב ימות

יגאל גואטה:  האנשים האלה מתים

יגאל גואטה:  אני פוגש אותם ונחנק בעצמי יום-יום

יגאל גואטה:  אתה לא יכול לראות את הבתים שלהם

יגאל גואטה:  אנשים שאין להם אוכל בבית

יגאל גואטה:  לכן – שוב, אני לא בא ללמד אף אחד שום דבר, אבל האנשים האלה שהם עוסק פטור – תנו להם שכר מינימום

יגאל גואטה:  זה 4,500 שקל? תנו להם אותו, מיידית

יגאל גואטה:  אנו מדברים על נובמבר דצמבר שיקבלו בתחילת פברואר אולי או בסוף ינואר

יגאל גואטה:  זה מטורף

יגאל גואטה:  היא לא יכולה לחכות שלושה חודשים לקבל את ה-4,000 שקל האלה

יגאל גואטה:  האנשים האלה מתים, קורסים, וגם עכשיו אומרים להם: יכול להיות שבינואר אתם בכלל לא במתווה

יגאל גואטה:  אם המחזור שלו ירד, מגיע לו

יגאל גואטה:  מה הבעיה להמשיך את זה במתווה?     חייבים ברשותך אדוני היושב-ראש, להחריג סיפור של אימהות יחידניות, חד הוריות

יגאל גואטה:  זה שונה לחלוטין

יגאל גואטה:  האימא הזאת היא מפרנסת יחידה

יגאל גואטה:  כשהיא מפרנסת והעסק שלה ירד ויש לה בן זוג שמפרנס או בעל זה משהו אחר, אבל לאימא יחידנית צריך לעשות החרגה

יגאל גואטה:  צריך לעשות ועדת חריגים לעניין הזה

יגאל גואטה:  זה חשוב מאוד

יגאל גואטה:      דבר אחרון, הזכרת את נושא אופקים

יגאל גואטה:  אכן הייתי שבוע שעבר באופקים

יגאל גואטה:  זה לא הנושא של היום אבל שכונת מישור הגפן באופקים האי זירת מלחמה ואני יודע כמה אופקים יקרה לליבך

יגאל גואטה:  אנשים לא יודעים את הרקע שלך אולי – אני כן

יגאל גואטה:  אופקים צריכה להיכנס למנהלת תקומה

יגאל גואטה:  נרצחו שם מעל 52 איש, שוטרים, אזרחים, אנשים שם מפורקים

יגאל גואטה:  המקום שם כל 5 מטר יש אנדרטה של מישהו שנרצח

יגאל גואטה:  ילדים שעדיין לא הגיע אליהם פסיכולוג

יגאל גואטה:  נפגשתי עם ילד שאבא שלו נרצח בחצר של הבית

יגאל גואטה:  היה 20 שעות לידו עד שפינו אותו ורק יום אחרי שהייתי באופקים ביום חמישי הגיע פסיכולוג פעם ראשונה אחרי שלושה חודשים לדבר איתו

יגאל גואטה:  אני חושב ששכונת מישור הגפן חייבת להיכנס למנהלת תקומה

יגאל גואטה:  היא לא שונה משום מקום אחר שהיה שם טבח נוראי

יגאל גואטה:  תודה רבה, אדוני היושב-ראש

משה גפני: תודה רבה

משה גפני:  מסכים איתך

יגאל גואטה: 52 איש נרצחו שם

משה גפני: זו זירת מלחמה

יגאל גואטה: ממש

יגאל גואטה:  ואנשים שם אבודים

יגאל גואטה:  אני מודה ומתוודה - זו פעם ראשונה בחיי שאני מצלם פרק לטלוויזיה ותוך כדי הפרק בכיתי דמעות עם הילדים שראיתי שם

יגאל גואטה:  פשוט לבכות

משה גפני: תודה

משה גפני:  בבקשה

רון כץ: תודה רבה, אדוני

רון כץ:  קודם כל, הדיון הזה מאוד חשוב שכינסת אותו

רון כץ:  יש להבין שזה לא סתם לא מגיע

רון כץ:  זה לא מגיע כין אין מקור תקציבי שיגיע, וגם כשיהיה מקור תקציבי, האחוזים לא נכונים, והעיכובים הם לא סתם עיכובים

רון כץ:  הם עיכובים כי אין כסף

רון כץ:  מישהו צריך לומר את האמת

רון כץ:  הכסף הופנה למקומות אחרים - לא הופנה למקומות האלה

רון כץ:  לא מעניין אותם המפונים כרגע ולא מעניין אותם המילואימניקים כרגע ולא בעלי העסקים, ומאוד מעניין את ועדת הכספים כי לך באמת אכפת, אני יודע, אבל לא מבין מה קורה בממשלת ישראל

רון כץ:  לא מבין מה קורה עם שר האוצר, לא מבין מה קורה במשרד האוצר

רון כץ:  מדובר במסכנים שחייבים את עזרתכם

רון כץ:  תרדו לשטח, תדברו איתם

רון כץ:  חוץ מתפילה לבורא עולם מה עוד אפשר לעשות בוועדה הזאת כדי שישמעו את המילואימניק שאין לו כסף לסימילאק, שתשמעו פה מעיין שלא יודעת אם היא תגמור אתה חודש ותשלם שכר דירה? הבנק אומר לה: לא אעזור לך

רון כץ:  תוך כדי אני מסמס לראש העיר לראות איך עוזרים אבל אנחנו לא צריכים לעשות את העבודה שלכם

רון כץ:  אתם צריכים להתעורר על החיים שלכם ולעזור לאנשים האלה

רון כץ:       הרב גפני, צריך לעשות א הדיון הזה כל יום עד שהם יביאו את התקנות האלה כדי שהמדינה תבין איך מתנהל כל האירוע הזה

רון כץ:  אני אומר לכם – תיפתח פה מלחמה אם לא יעזרו לאנשים האלה

רון כץ:  אני פה פה אישית וכולנו נדאג שנעשה את זה

רון כץ:  לא יעבור פה כלום, לא יהיו הסכמות על כלום עד שהאנשים האלה יקבלו את מה שצריך לקבל ועד שהמילואימניקים בשטח יקבלו מה שצריכים לקבל

רון כץ:  לא יודע איך אתם מסתכלים לאנשים האלה בעיניים

רון כץ:  אתם אומרים: זה תקוע, אין מקור תקציבי, הכול מאוד טעני

רון כץ:  בסוף, אחרי הטכני יש אנשים

רון כץ:  הם פה

רון כץ:  תסתכלו עליהם, תגידו: סליחה, הממשלה הזאת לא יודעת לעבוד, השר לא יודע לעבוד

רון כץ:  אבל תמצאי לה פתרון

רון כץ:  היא תצא מהכנסת ומה תעשה? תמשיך עוד יום כרגיל? מחר עוד יום כרגיל? מה יקרה? רק מי שמגיע לכנסת נעזור לו? ניקח את הטלפון שלא ונוודא שזה יקרה? ומה עם כל עשרות האלפים שלא מגיעים לכנסת ואין להם קול ואף אחד לא שומע אותם? מה עושים עם האנשים האלה?     

משה גפני: זה לא נכון

משה גפני:  כשדיברנו פה עם החייל שבכה, דיברתי עם שר האוצר

משה גפני:  עברה החלטת ממשלה על 9 מיליארד שקל למילואים

משה גפני:  זה עוד לא הגיעו אלינו

רון כץ: הרב גפני, אני מטפל במ"פ לוחם שכמעט לא יוצא מעזה, יש לו מסעדה

רון כץ:  הוא הגיש בקשה לערבות מדינה בבנקים, כמובן הבנקים אמרו: זה מסעדה, זה מסוכן, לא נותנים לך

רון כץ:  ביקש 300, ביקש פחות מ-100

רון כץ:  ניסה להגיש את הטפסים

רון כץ:  לא יכול להגיע לאינטרנט

רון כץ:  ניסה להגיע למשרד האוצר – לא מגיע

רון כץ:  ויודע מי היחיד שעזר לו? חבר הכנסת ינון אזולאי

רון כץ:  כי כל הבקשות אני מעביר אליו ואז זה מטופל

רון כץ:  זה אמור לקרות ככה שמישהו מכיר חבר כנסת להכיר עוד מישהו לעבור אליו? זה לא נורמלי

משה גפני: תודה רבה

רועי כהן: זה בדיוק ככה

רון כץ: ברור

רון כץ:  לכן אני אומר – תפנו אליי בכל מקרה כי אני יודע להפעיל את ינון

משה גפני: נאור, בבקשה

רון כץ: ושום דבר לא אישית נגד אף פקיד בשום משרד

רון כץ:  זה נגד השר הרשלן שלא עושה עבודה טובה ולא מגיע לפה

חמד עמאר: מספיק שנתקוף את אנשי המקצוע

חמד עמאר:  מי שצריך להגיע לפה השר – לא אף אחד אחר

נאור שירי: רק מבקש, בסוף דבריי אל תגיד לי תודה רבה כי אומר לך לבקש סליחה

משה גפני: אגב, אני דיברתי עם השר כמה פעמים

משה גפני:  השר אמר לי שהכנתי את התקנות

נאור שירי: אין לו כסף

נאור שירי:  בדיוק למה התוכנית של המילואימניקים לא הגיעה לפה

נאור שירי:  הוא שיקר לך

חמד עמאר: פעם ראשונה שנאמר שאין מקור תקציבי

משה גפני: הוא לא אמר לי ולו פעם אחת, שאין מקור תקציבי

רועי כהן: הרגע שמעת את זה, אדוני היושב-ראש

נאור שירי: קו ישיר מחבר – ואיני מסכים עם יגאל גואטה שאופקים לא קשורה לפה כי אופקים היא בדיוק הבעיה והסמל למה הכול קשור

נאור שירי:  כי כשאתה שם בדיון ומדבר על סדר עדיפויות שצריך להשתנות במדינת ישראל- -     

יגאל גואטה: לא אמרתי

יגאל גואטה:  אופקים זה משהו הרבה יותר כולל

נאור שירי: הבנתי אבל זה חלק מהבעיה של מדינת ישראל

נאור שירי:  שבא שר האוצר ואומר: יש כסף לכולם, כסף זה לא בעיה

נאור שירי:  איך שהוא אוהב להגיד בסיפורי סבתא שלו: כסף זה לא בעיה

נאור שירי:  כל מי שיצטרך - יקבל

נאור שירי:  אבל אתה מגלה לאט-לאט, כי הם מגיעים לפה לכנסת, שאין כסף לכולם, ואז מה הבעיה העיקרית, ואני מצטער כלפיך, כי זו בעיה שמגיעה לפה ומציפה בעיה, ואז מטפלים בה בדיוק כמו החייל עם הסימילאק – הוא בא, סיפר את המצוקה שלו שמייצגת מצוקה רוחבית במדינה ובמשק, וטיפלו בו נקודתית

משה גפני: התקבלה החלטה

נאור שירי: גם התקבלה החלטה על המילואימניקים

נאור שירי:  הם לא מגיעים לפה כי אין מקור תקציבי ועכשיו אתה שומע למה אין תקנות – כי אין מקור תקציבי

נאור שירי:  אבל שמעת לפני שבוע וחצי את הבעיה הזו עם הכספים הקואליציוניים של סטרוק? חלילה

נאור שירי:  לזה היה מקור תקציבי

נאור שירי:  לזה אין בעיה

נאור שירי:  אתה אומר – זה כסף קטן, גם הם צריכים וגם הם רוצים, זה צורכי ביטחון

נאור שירי:  נכון? זה היה המנטרה החודשית

נאור שירי:  75 מיליון שקלים, עוד 75 מיליון שקלים, 225 מיליון שקלים ואתה רואה את הכסף עף פה ואין שום בעיה

נאור שירי:  ואף אחד מהאוצר לא אמר: הרב גפני, לא מגיע הסעיף הקואליציוני כי אין כסף, כי אין מקור

נאור שירי:  יש מקור תקציבי – פשוט זה לא הולך למקומות הנכונים

נאור שירי:  לכן אף אחד לא דאג לאופקים

נאור שירי:  לכן מנהלת תקומה לא מטפלת באופקים אפילו לא השכונה שאתה מכיר אותה, ואני גיליתי אתמול שאתה מכיר אותה, ואת ההיסטוריה שלך באופקים

נאור שירי:  לכן אף אחד לא דרך באופקים

נאור שירי:  מגיעה לפה אשקלון ושדרות ומגיעים ישובי העוטף ואף אחד מאופקים ואני מנסה להעלות את אופקים לשולחן הכנסת כבר חודש

נאור שירי:  אף אחד לא מוכן לדבר עליה וזה מאותה סיבה כי סדר העדיפויות שלכם עקום, ולא התיישר אחרי 7

נאור שירי: 10, ויש להודות בזה

נאור שירי:  למה אמרתי לך להשתמש בהעברות התקציביות – כי זה הכוח שלך ואתה יודע את זה

נאור שירי:  היית צריך לעצור את ההעברות האלה, עד שכל הדברים האחרים יסתדרו

נאור שירי:  כי זה הכוח שלך

נאור שירי:  זה לא עוד דיון

משה גפני: תודה

נאור שירי: אמרתי – אל תגיד לי תודה

נאור שירי:  אנחנו צריכים לבקש סליחה מתושבי מדינת ישראל

משה גפני: נכון

משה גפני:  אתה צריך לבקש סליחה ממני – אספר לך כמה פעמים דיברתי על אופקים בישיבות במשרד האוצר לתת להם מעמד מיוחד

נאור שירי: אבל אתה לא נאור

נאור שירי:  אתה לא חבר כנסת ביש עתיד

נאור שירי:  אתה יכול אולי להיות, אבל נאורות זה פרוגרסיביות וממילא אתה נגד

משה גפני: אני לא נגדך כי אתה מתפלל מנחה

נאור שירי: אבוא להתפלל מנחה אבל לך יש כוח

נאור שירי:  לא תודה – סליחה

נאור שירי:  אתה צריך לעצור את ההעברות הכספיות

נאור שירי:  זה הכסף

נאור שירי:  ינון, אתה מדבר על 0

נאור שירי: 6? אתה יודע שזה 0

נאור שירי: 6 אז למה הם יביאו את התקנות? כדי שתגיד להם לא?      

ינון אזולאי: אתה יודע שסופו של דבר אנו יודעים לשנות

נאור שירי: אבל בסופו של דבר אנשים נופלים

משה גפני: בבקשה

אלון שוסטר: הייתי באופקים בפגישה עם פרלמנט על סף שכונת מישור הגפן

אלון שוסטר:  אנשים נהדרים, גיבורים אמיתיים, חיים כל החיים שם, ותיקים

אלון שוסטר:  תענוג

אלון שוסטר:  הם יהיו שם, הם חזקים, ואני מקווה שנדע לתמוך אותם ברוח הדברים שנאור אמר

אלון שוסטר:  בהקשר הזה – בין אופקים לבין חאן יונס ורפיח יש צאלים, אורים, רביבים וגבולות

אלון שוסטר:  סיירנו מספר ח"כים, לראות מה קורה שם

אלון שוסטר:  מה שקורה, בפרקטיקה, הם בעצם משפחות וקהילות שבורות שנמצאים בפינוי דה פקטו

אלון שוסטר:  המדינה לא מאשרת את זה, ראש המועצה גדי ירקוני בשום שכל החליט על פינויים, ונכון לעכשיו המועצה עומדת בפני קריסה

אלון שוסטר:  זה שהיא עומדת בפני קריסה בגלל התקציב שאין לה לשלם למלונות, גם גורר שאותן משפחות שדה פקטו לא רוצות להיות פליטות אבל הן פליטות במשך חודשים, ואני עוד לא רואה אותם חוזרים בגלל היעדר שירותים, היעדר חינוך, היעדר מיגון מתאים, זה גם גורר את זה שלא מקבלים כל מיני סיועיים כמו שמקבלים אנשים בחוץ

אלון שוסטר:  גם החקלאות – הם שותפים בחקלאות ועובדים על הגבול ממש, אבל הם כמה מאות מטרים או כמה קילומטרים בודדים מאחור

אלון שוסטר:  גם זה ראוי שישתנה בתקנות שמגיעות

אלון שוסטר:  אנו מדברים על מצב שבו לא כולם מקבלים אותו דבר

אלון שוסטר:  לא צריך שכולם יקבלו אותו דבר אבל בסיס קיומי – אגב, כולל אימהות חד הוריות שהחיים שלהן מתרסקים לנגד עיניהן

אלון שוסטר:  אני מבקש שגם הסיפור הזה ששר האוצר הבטיח לגדי ירקוני שיטופל – לפני חודשיים - יטופל

משה גפני: אבל הם הגיעו להסכמות

אלון שוסטר: ולא הגיעו לפתרונות

משה גפני: אני מסכים עם הבקשה הזו והיא צריכה אכן להתממש אך נדמה לי שהגיעו כי גדי ירקוני אמר לי לעצור

ולדימיר בליאק: הוא אמר לעצור ואין פתרון, לפני כמעט חודשיים

משה גפני: רציתי לעשות את זה ועשיתי את זה בהטבות המס, שכולם יהיו באותה מועצה

אלון שוסטר: אפשר ברמות שונות

משה גפני: אני מסכים לחלוטין

משה גפני:  תביעה נכונה

ולדימיר בליאק: ב-8  מיליון שקל אפשר לפתור את הבעיה

משה גפני: מבקש לדעת מתי יגיעו התקנות

חמד עמאר: זה לא תלוי בהם אלא באגף התקציבים

משה גפני: תודה

משה גפני:  אני עושה הפסקה 10 דקות, הולך לבדוק גם את הנושא של המקור התקציבי

משה גפני:  עוד 10 דקות אני רוצה לדון בתקנות שהגיעו על כמה ישובים בצפון

רועי כהן: אדוני היושב-ראש, תוכל לבקש לפחות שיעבירו את הכסף לאותם עוסקים פטורים? אפשר לעשות את זה עכשיו